प्यार में लिया अनोखा बदला, कहीं दूसरे की बीवी भगाकर ही कर सकते हैं दूसरी शादी
दो महिलाओं ने एक-दूसरे के पति से शादी कर ली। और तो और उन्होंने एक-दूसरे के बच्चों को भी अपनाया है। रोचक बात यह है कि दोनों ने सच को स्वीकार करते हुए एक-दूसरे से कोई गिला-शिकवा नहीं रखा।
कहते हैं कि प्यार और जंग में सब कुछ जायज़ होता है। इसी तरह प्यार में लिए जाने वाले इंतकाम या बदले की कहानियां भी आम हैं। लेकिन बिहार के खगड़िया में एक अनोखा मामला सामने आया। यहां इश्क़ में जंग भी अलग तरीके से हुई और बदला भी अलग अंदाज में लिया गया।
इस मामले में दो महिलाओं ने एक-दूसरे के पति से शादी कर ली। और तो और उन्होंने एक-दूसरे के बच्चों को भी अपनाया है। रोचक बात यह है कि दोनों ने सच को स्वीकार करते हुए एक-दूसरे से कोई गिला-शिकवा नहीं रखा।
तीन बच्चों को ले मायके के प्रेमी संग चली गई महिला
खगड़िया के रहने वाली रुबी देवी की शादी 2009 में नीरज कुमार से हुई थी। रुबी इस शादी के लिए तैयार नहीं थी। उसे अपने मायके के एक लड़के से प्यार था। लेकिन घर वालों ने दबाव डालकर उसकी कहीं और शादी करा दी। लेकिन रुबी मन ही मन अपने प्रेमी को याद करती रही।
इसी बीच रुबी और नीरज को 4 बच्चे भी हुए। लेकिन रुबी के मन में अपने मायके वाले प्रेमी के लिए फीलिंग्स बनी रही।
आखिरकार पिछले साल फरवरी में रुबी अपने तीन बच्चों को लेकर अपने प्रेमी संग चली गई। उसने एक बेटी को नीरज के पास छोड़ दिया।
आप इस मामले को कैसे देखते हैं, पोल में वोट करके बताएं
अकेलेपन में रकीब की बीवी के करीब आया नीरज, कर ली शादी
रुबी और मुकेश की शादी से दो परिवारों में टूट पड़ गई। मुकेश भी शादीशुदा था। उसके भी बच्चे थे। संयोग से उनकी पत्नी का नाम भी रुबी ही था।
इधर, पत्नी के जाने के बाद नीरज अकेलेपन से जूझ रहा था। चार में से तीन बच्चे भी पत्नी के साथ चले गए थे। दूसरी ओर, मुकेश के घर में भी उनकी पत्नी और बच्चे अकेले रह गए थे।
इन्हीं दिनों मुकेश और रुबी को ढूंढने की कोशिश में नीरज की बात मुकेश की पत्नी से हुई। धीरे-धीरे दोनों में बातचीत बढ़ती गई।
दोनों को ही अपने रिश्ते से धोखा मिला था। ऐसे में धीरे-धीरे दोनों एक-दूसरे के करीब आते गए। और अब उन्होंने भी शादी कर ली।
शादी कर बच्चों को अपनाया, नहीं किसी को शिकायत
मुकेश और नीरज एक-दूसरे की पत्नी से शादी करके काफी खुश हैं। रुबी को भी दूसरी रुबी से कोई शिकायत नहीं। दोनों को एक-दूसरे के पति के साथ खुश हैं और इसे ही अपना परिवार मान रही हैं। नीरज और मुकेश ने एक-दूसरे के बच्चों को भी अपना लिया है। खास बात यह भी है कि भागने के बाद दोनों ही मध्यप्रदेश के अलग-अलग शहरों में अपनी नई पत्नी और बच्चों के साथ रह रहे हैं।
अफ्रीकी जनजाति में किसी और की बीवी भगाकर ही कर सकते हैं दूसरी शादी
एक दूसरे की पत्नी से शादी करने की घटना आपको आश्चर्यचकित कर रही होगी। लेकिन ऐसे अजीबोगरीब नियम-कायदे दुनिया की अलग-अलग संस्कृतियों में मौजूद हैं।
अफ्रीका की एक जनजाति है 'बोदाबे'। इस जनजाति में नियम है कि पहली शादी कबीले और परिवार की मर्जी से ही की जाएगी। दूसरी शादी करने के लिए कोई भी स्वतंत्र है। लेकिन शर्त यह होती है कि दूसरी शादी किसी कुंवारी लड़की से नहीं होगी।
अलग किसी को दूसरी शादी करनी है तो उसे पहले किसी और की पत्नी को रिझाना और शादी के लिए तैयार करना होगा। इस जनजाति में कई बार एक-दूसरे की पत्नी से शादी कर लेते हैं।